Classes de memes per al Roura

Un fet extremadament greu va posar en perill la primera edició de
l’Olimpíada Informàtica Catalana: L’enunciat del problema xungo feia
necessària l’intervenció d’un personatge i, en lloc de fer l’obvi en
aquests casos, que és usar un dels memes del moment, en Roura va decidir
posar una referència desafortunada a Chiquito de la Calzada. En fi...

L’únic mètode per evitar la repetició d’una barbàrie similar passa per
sometre en Roura a unes classes de memes. Però, com que ell no és
conscient de la gravetat de la situació, només està disposat a rebre una
sola classe mestra amb una durada màxima de t segons.

Disposeu d’n vídeos, on l’i-èsim dura t_(i) segons i aporta k_(i)
unitats de “meme knowledge”. A més, per apurar al màxim els t segons
totals, podeu ensenyar al Roura alguns segons de balls de Fortnite,
cadascun dels quals aporta una unitat de “meme knowledge”. Assumint que
no cal gens de temps per canviar de vídeo, o per canviar de vídeo a
Fortnite o al revés, podeu maximitzar el“meme knowledge” que obtindrà en
Roura?

Entrada

L’entrada consisteix en diversos casos, només amb nombres enters. Cada
cas comença amb t i n, seguides d’n parells t_(i) k_(i). Suposeu
1 ≤ t ≤ 3600, 0 ≤ n ≤ 500, 1 ≤ t_(i) ≤ t, i 0 ≤ k_(i) ≤ 10⁵.

Sortida

Per a cada cas, escriviu el màxim “meme knowledge” que pot obtenir en
Roura.

[image]

Informació del problema

Autoria: Víctor Martín

Generació: 2026-01-25T11:16:29.160Z

© Jutge.org, 2006–2026.
https://jutge.org
